|  |
| --- |
| Til høringsparterne    |

Høring over udkast til bekendtgørelse om tilskud til beskyttelsesforanstaltninger til sikring af drikkevand

Miljø- og Ligestillingsministeriet sender hermed ovenstående bekendtgørelse i ekstern høring fra **den 19. august 2025** til og med **den 2. september 2025** via Høringsportalen.

Derudover er link til Høringsportalen og høringsmaterialet sendt til de organisationer, myndigheder, m.v., der er anført på vedlagte høringsliste.

Miljø- og Ligestillingsministeriet gør opmærksom på, at der ved afgivelse af høringssvar samtykkes til offentliggørelse af høringssvaret, herunder afsenders navn og adresse.

Bekendtgørelsen har til formål at regulere tilsagn om og tilskud til medfinansiering af drikkevandsbeskyttende foranstaltninger, herunder bl.a. aftaler og påbud eller forbud om sprøjtemiddelfri drift.

**Ændringer i bekendtgørelsen**

Bekendtgørelsen er i store træk enslydende med bekendtgørelse om tilskud til sløjfning af ubenyttede brønde og boringer og til beskyttelsesforanstaltninger til sikring af drikkevand fra 2024.

Der er imidlertid ikke afsat penge på finansloven 2025 til tilskud til sløjfning af ubenyttede brønde og boringer og til brønde og boringer, der ikke er sløjfet korrekt. Derfor er henvisninger hertil fjernet fra bekendtgørelsesudkastet, og der er foretaget konsekvensændringer i relevante bestemmelser og stykker som følge heraf.

Herudover er der foretaget ændringer i datoer og årstal.

Bekendtgørelsen forventes at træde i kraft primo september 2025. Tidspunktet skyldes, at det ikke oprindeligt var planlagt at genudstede bekendtgørelsen, i det en anden puljemodel var overvejet, men at Miljø- og Ligestillingsministeriets og Miljøstyrelsens efterfølgende vurdering har nødvendiggjort, at bekendtgørelsen udstedet på ny.

Miljø- og Ligestillingsministeriet skal anmode om at modtage høringssvar på mim@mim.dk med cc simaj@mim.dk med angivelse af sagsnummer 2025-3286 senest den **2. september**.

Med venlig hilsen

Simon Jacobsen

Fuldmægtig

+45 24 41 57 93

simaj@mim.dk